Val-de-Travers

Pri la komunumo 
Val-de-Travers estas komunumo en la distrikto Val-de-Travers en Kantono Neŭŝatelo, Svislando. Ĝi havis 10812 loĝantojn je la 31-a de decembro 2010. La vorto VAL signifas valo, la komunumo troviĝas en valo en Ĵuraso.

 Geografio 
La komunumo Val-de-Travers situas en la samnoma valo de la Neŭŝatela Ĵuraso, proksimume 20 kilometrojn okcidente de la kantonĉefurbo Neŭŝatelo. La komunumo konsistas el la iamaj komunumoj Boveresse, Buttes, Couvet, Fleurier, Les Bayards, Môtiers, Noiraigue, Saint-Sulpice kaj Travers. La sidejo de la komunuma administracio estas la distriktĉefloko Môtiers. Tra la komunumo fluas la rivero Areuse.

La teritorio de la komunumo etendiĝas sur areo de 124,91 km², de kiuj 50,6% estas kovritaj de arbaro, 42,4% servas por agrikulturo kaj 60,4% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Val-de-Travers limas en nordo al La Brévine, en nordnordoriento al Les Ponts-de-Martel, en nordoriento al Brot-Plamboz, en orientnordoriento al Brot-Dessous, en oriento al Boudry, en orientsudoriento al Gorgier, en sudoriento al Provence (VD), en sudo (de oriento al okcidento) al Tévenon (VD), Mauborget (VD), Fontaines-sur-Grandson (VD) kaj eksklavo de Fiez (VD), en sudokcidento al La Côte-aux-Fées, en okcidento al Les Verrières, en nordokcidento al Les Alliés (Francio), kaj en nordnordokcidento al Hauterive-la-Fresse (Francio).

 Trafiko 
Tra la komunumo kondukas la kantona ĉefvojo n-ro 10 de Neŭŝatelo al Pontarlier, kiu en Francio fariĝis la ĉefvojo n-ro D67bis de oriento al okcidento, kaj de nordo al sudo la kantona ĉefvojo n-ro 149 de Le Locle al Sainte-Croix. Tra Val-de-Travers pasas du fervojlinioj. Norde la internacia trajnlinio de Neŭŝatelo al Pontarlier kaj en la valfundo Régional du Val-de-Travers (RVT), ambaŭ en la manoj de TransN. Per ili kaj la komunumo estas bone konektita al la publika transportreto. De Fleurier krome kondukas poŝtaŭtolinio al La Brévine.

 Historio 
La komunumo Val-de-Travers estis fondita kun efiko de la 1-a de januaro 2009 per kunigo de la ĝis tiam aŭtonomaj komunumoj Boveresse, Buttes, Couvet, Fleurier, Les Bayards, Môtiers, Noiraigue, Saint-Sulpice kaj Travers. La 3-a de aprilo 2007 la komunumaj parlamentoj de la tuta distrikto Val-de-Travers unuanimie akceptis kunigon de ĉiuj 11 komunumoj de la distrikto. Ĉar la civitanoj de Les Verrières kaj de La Côte-aux-Fées en balotoj kontraŭstaris tamen la kunigan projekton, ĝi unue ne povis realiĝi. Poste estis de la ceteraj komunumoj decidita la kunigo de la restantaj 9 komunumoj, kio realiĝis la 1-an de januaro 2009. Les Verrières kaj La Côte-aŭ-Fées restis memstaraj.

 Gravuloj el Val-de-Travers 
Jean-Jacques Rousseau vivis en la vilaĝo Môtiers de 1762 ĝis 1765. En la domo en Môtiers, kie Rousseau vivis, troviĝas nun muzeo.

Daniel Bovet el Fleurier ricevis la Nobel premion pri medicino en la jaro 1957.Li estis la filo de Pierre Bovet, subtenanto kaj parolanto de Esperanto.

 Vidu ankaŭ 
 Distrikto Val-de-Travers
 Asfaltaj minejoj en Travers
 Travers (stacidomo)
 Buttes (stacidomo)
 Couvet (stacidomo)
 Fleurier (stacidomo)
 La Presta Mines d'asphalte (stacidomo)
 Môtiers NE (stacidomo)
 Noiraigue (stacidomo)
 St-Sulpice NE (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Val-de-Travers
 Val-de-Travers en Historia Leksikono de Svislando